# Reino das plantas

## Glosario

## Fotosíntese

Definición:

  Proceso que levan a cabo as plantas e algúns outros seres vivos, para producir o seu propio alimento coa axuda da luz do sol.

Exemplo:

  Mediante a fotosíntese as plantas fabrican alimento e producen osíxeno.

## Hábitat

Definición:

  Lugar que cumpre coas condicións de alimento, aire, auga, chan, espazos de refuxio e protección para os seres vivos.

Exemplo:

  Aquel animal non se atopa no seu hábitat.

# As plantas: características e clasificación

O reino vexetal agrupa aos seres vivos que, na súa maior parte, realizan a fotosíntese.

## Características das plantas

- Son seres pluricelulares con células eucariotas.
- Fabrican o seu alimento a través de materia inerte e enerxía.
- Obteñen a enerxía utilizando a luz do sol captada a través da clorofila.
- A clorofila está presente nos cloroplastos.
- Ca clorofila realizan a fotosíntese, e converten o CO2, a auga e as sustancias inorgánicas en materia orgánica.
- A súa reprodución é sexual.
- Non se desprazan.
- Viven en diferentes hábitats.

Clasificación das plantas
Plantas sen flores | Plantas con flores
Musgos | Fentos | Ximnospermas | Anxiospermas
Teñen tecidos, pero non raíz, follas nin flores. Reprodúcense por esporas. Exemplo: musgo común | Teñen raíz, talo, follas e vasos condutores. Reprodúcense por esporas. Exemplos: fento común, cola de cabalo | Non teñen froito, por iso as sementes non se atopan recubertas. Exemplos: piñeiro, teixo, ciprés | Este tipo de plantas teñen froito e as sementes atópanse no seu interior. Exemplos: eucalipto, laranxeira, camelia

## Lectura facilitada

Características das plantas:

- Están formadas por moitas células.
- As células son eucariotas.
- Fabrican o seu propio alimento.
- Non se desprazan.
- Viven en diferentes hábitats.

Poden ser de dous grupos: plantas sen flores e plantas con flores.

As plantas sen flores están formadas por musgos e fentos.

Musgos:

- Teñen tecidos.
- Non teñen raíz, follas, nin flores.
- Reprodúcense por esporas.

Exemplo: musgo común.

Fentos:

- Teñen raíz, talo, follas e vasos condutores.
- Reprodúcense por esporas.

Exemplo: fento común.

As plantas con flores poden ser ximnospermas ou anxiospermas.

Ximnospermas:

- Non teñen froitos.
- As sementes non se atopan recubertas.

Exemplo: piñeiro.

Anxiospermas:

- Teñen froitos.
- As sementes atópanse no interior dos froitos.

Exemplo: eucalipto.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)