# 1.5. Diario de aprendizaxe

# Diario de aprendizaxe

Antes de empezar, se non sabes o que é un diario de aprendizaxe, le as explicacións sobre o uso do diario.

Busca no teu diario de aprendizaxe a páxina que corresponde á fase 1 e completa todos os apartados.

Na reflexión dedica uns minutos a pensar e non escribas calquera cousa só por rematar pronto!!!

Accede ao apartado sobre o diario de aprendizaxe para descargalo.

## Como usamos o diario de aprendizaxe?

O diario de aprendizaxe é un documento de reflexión onde irás recollendo o teu propio progreso neste proxecto, polo que é individual. Con todo, contén algúns apartados para facer individualmente e outros en colaboración co teu grupo, polo que cada quen debe poñer o resultado do traballo en equipo no seu respectivo diario.

Deberás cubrir este diario de aprendizaxe a medida que cho indique a persoa docente así como as instrucións que irás lendo, segundo avances na túa aprendizaxe. Será de axuda para autoavaliarte, compartir información coas túas compañeiras e os teus compañeiros de grupo e acadar o reto proposto.

## Lectura facilitada

Durante o proxecto tes que escribir no diario de aprendizaxe.

O diario de aprendizaxe é un documento de reflexión,

onde irás poñendo o que fas, e como van saíndo as cousas.

Busca no teu diario de aprendizaxe a páxina que corresponde á fase 1

e completa todos os apartados.

Na reflexión pensa no traballo que fixeches.

Deberás cubrir o diario de aprendizaxe cando cho indique a persoa docente,

Servirache de axuda para saber se están saíndo ben as cousas,

podes falar coas túas compañeiras e os teus compañeiros de grupo,

e poñervos de acordo no que escribides.

Accede ao apartado sobre o diario de aprendizaxe para descargalo.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)