# 4.1. Planificamos a sesión de xogos

# Preparativos previos

Agora temos por diante unha sesión de organización.

Todos os equipos tedes que debater e escoller como ides organizar o evento.

Na sesión de xogos, estaredes todos os equipos á vez explicando os xogos aos participantes.

Unha idea de organización pode ser dedicar unha sesión a un grupo para os xogos de nivel máis doado, e outra sesión para os xogos de máis dificultade.

Lembrade pasar ás persoas participantes o cuestionario antes de marchar.

Avaliación da sesión de xogos en formato PDF (nova xanela).

Avaliación da sesión de xogos ODT

E agora analicemos que é o que temos que escoller para ámbalas sesións:

## Espazo

Tedes que escoller onde imos realizar o obradoiro de xogos.

A biblioteca pode ser un bo lugar, pero igual preferides usar a vosa aula, ou outro espazo do centro.

Falade entre vós e decidide o que vos parece mellor idea.

## A que grupos imos convidar

Temos xogos de varios niveis, así que hai que escoller con que grupo probaremos os xogos, os máis doados e os máis difíciles.

## Tempos

Calculade canto tempo vos leva explicar o xogo e botar unha partida.

Tedes que probar todos os xogos, uns durarán máis que outros.

Teredes que convidar ás distintas clases sabendo canto tempo precisades para cada obradoiro.

## Ambientación

Lembrade que tedes que colocar mesas e cadeiras, alfombras para xogar no chan ou o que precisedes para cada xogo.

Se o vedes apropiado, podedes dar uns toques decorativos (carteis co nome dos vosos xogos, grilandas ou o que se vos ocorra que lle dea un toque festivo).

## Lectura facilitada

Para organizar a sesión de explicación dos xogos
tes que planificar co resto da clase
o que se vai facer ese día.

Podedes facer dúas sesións. Primeiro explicar os xogos máis sinxelos
e logo os xogos máis difíciles.

Antes de acabar a sesión de explicación tes que pasar o cuestionario
ás persoas que asistan á explicación.

Podes coller aquí os cuestionarios:

- Ficha para preguntar sobre a sesión de xogos en formato PDF (nova xanela).
- Ficha para preguntar sobre a sesión de xogos en formato editable ODT

Para planificar a sesión de explicacións. debes escoller un sitio do cole.
Acorda o lugar co teu equipo.
A biblioteca pode ser un bo sitio para explicar os xogos.

O seguinte é invitar á rapazada a esa sesión de explicación,
pensa con que idade empezar.

Axustar o tempo que van durar as explicacións é importante.
Proba co resto da clase os xogos para saber canto se tarda en explicar
a forma de xogar.

Logo decide co resto da clase se queredes decorar a sala e
que cousas necesitades. Por exemplo:

- Cadeiras.
- Alfombras.
- Carteis.
- Debuxos para as paredes.
- Outras cousas.

Pensas que debe ser unha festa?

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)