# Xogo A

# Xogo A: Curiosidades dos seres vivos

A tarefa consiste en crear un xogo con varios seres vivos no escenario. Cando a persoa que xoga preme nun obxecto do escenario amósase un texto e despois a pregunta "v ou f?", para que esa persoa escriba "v", se cre que a curiosidade é certa, ou "f" se pensa que a curiosidade é falsa.

Pasos:

1. Escolle un tema sobre os seres vivos. Pode ser, por exemplo, sobre órganos, células, un reino, os insectos, ou calquera outro.
2. Pensa na idade das persoas que utilizarán o xogo e elixe un nivel de dificultade adecuado.
3. Revisa a lista de cousas que debe ter ou facer o xogo.
4. Crea un guión do xogo ou un diagrama de fluxo.
5. Visita o sitio web de Scratch (nova xanela).
6. Comeza a programar con Scratch.
7. Comproba o xogo.
8. Revisa de novo a lista por se falta algo.
9. Comparte a túa creación e invita ao resto da clase a xogar.

Necesitas axuda? Mira este vídeo.

## Revisa o xogo con esta lista de control

### Lista de control. Comprobación do xogo

- Hai polo menos 5 seres vivos no escenario.
- Os personaxes están ben repartidos polo escenario.
- Cada personaxe (ser vivo) amosa unha curiosidade ao premer nel.
- Aparece a pregunta "v ou f" en cada ser vivo.
- O programa comproba se a resposta é correcta e amosa as mensaxes de correcto ou incorrecto.
- O escenario ten unha imaxe de fondo.
- O tempo para ler todas as mensaxes é adecuado.
- O xogo ten título e instrucións.
- As curiosidades son adecuadas ao nivel do xogo.
- O xogo está compartido en Internet.

## Audio

audio/mpeg

# Mellorar o xogo

Atréveste a engadir cousas máis avanzadas ao xogo? Por exemplo:

- Con máis seres vivos no escenario.
- Con movemento: fai que os personaxes se movan sen parar polo escenario.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)