# Reino dos animais

## Glosario

## Heterótrofa

Definición:

  Organismo que se debe alimentar de outros seres vivos

Exemplo:

  Os animais e os fungos son animais heterótrofos

## Aeróbica

Definición:

  A respiración aeróbica ou respiración aerobia é un tipo de respiración celular na que se require osíxeno.

Exemplo:

  O león ten respiración aeróbica.

# Características, clasificación e tipos

O reino dos animal é o máis evolucionado.

## Características dos animais

Características:

- Divídese en dous grandes grupos: vertebrados e invertebrados.
- Os animais son seres pluricelulares e as súas células son eucariotas.
- A respiración é aeróbica.
- A súa reprodución é sexual.
- Posúen a capacidade de desprazamento con autonomía.
- Aliméntanse doutros seres vivos, polo tanto son heterótrofos.

### Clasificación

Existen diversas formas de clasificar os animais:

## Segundo a anatomía

Vertebrados: animais que teñen columna vertebral. Por exemplo, o gato.

Invertebrados: non teñen columna vertebral. Por exemplo, a mosca.

## Segundo a alimentación

Herbívoros: animais que se alimentan exclusivamente de plantas. Por exemplo, a vaca.

Carnívoros: aliméntanse só doutros animais. Por exemplo, o crocodilo.

Omnívoros: consumen animais e vexetais. Por exemplo, o porco.

Detritívoros: son animais que consumen restos en descomposición procedentes doutros animais ou plantas. Por exemplo, a miñoca.

## Segundo a forma de reprodución

Reprodución sexual: implica a intervención de dous proxenitores de sexos diferentes. Por exemplo, o can e a cadela.

Reprodución asexual: un proxenitor produce copias exactas de si mesmo. Por exemplo, algunhas especies de lagartas.

## Segundo a forma de nacer

Vivíparos: as crías desenvólvense dentro do corpo da nai. Por exemplo, os gatos.

Ovíparos: as crías nacen de ovos. Por exemplo, as bolboretas.

Ovovivíparos: as crías nacen de ovos, pero, a diferenza dos animais ovíparos, os ovos están dentro do corpo da nai ata o nacemento. Por exemplo, algunhas especies de víboras.

Existen animais que teñen outras formas de reprodución coma, por exemplo, as estrelas de mar, que son capaces de crear unha nova estrela a partir dun fragmento do seu corpo.

Como a forma más habitual de clasificar os animais é tendo en conta a súa anatomía, dedicaremos un pouco máis de tempo aos animais vertebrados e invertebrados.

## Audio

audio/mpeg

# Animais vertebrados: características e clasificación

## Características dos animais vertebrados

- Teñen un esqueleto interno formado por ósos e a súa parte máis importante é a columna vertebral.
- O seu corpo divídese en cabeza, tronco e cola ou rabo.
- Do tronco saen as extremidades (poden ser patas, ás ou aletas). Con elas, pódense desprazar.

### Clasificación

Aquí tes un esquema interactivo sobre a clasificación dos animais vertebrados. Preme nos títulos para ver a explicación e algúns exemplos.

## Mamíferos

### Características

- Teñen o corpo cuberto de pelo.
- Teñen catro extremidades.
- Respiran por pulmóns.
- Son vivíparos (as crías nacen do ventre da súa nai, e ademais teñen mamas que segregan leite para alimentar as súas crías).

### Exemplos

León, vaca, ovella, cabalo...

## Réptiles

### Características

- Teñen o corpo cuberto de escamas.
- Na súa maioría, teñen catro extremidades en forma de patas (mais hai excepcións, coma, por exemplo, as serpes que carecen delas).
- Teñen pulmóns para respirar.
- Son ovíparos (nacen de ovos).

### Exemplos

Camaleón, serpe, tartaruga, lagarto...

## Aves

### Características

- Teñen o corpo cuberto de plumas.
- Teñen peteiro.
- Teñen catro extremidades, das cales as dúas dianteiras en forma de ás e as traseiras en forma de patas.
- Son ovíparos.

### Exemplos

Galiña, aguia, gaivota, curuxa...

## Anfibios

### Características

- Teñen a pel lisa (sen pelo, plumas nin escamas).
- As súas extremidades son patas.
- Os anfibios pasan por unha fase acuática (cando son larvas) na que respiran por branquias, e outra terrestre, na que os anfibios adultos respiran por pulmóns, pero tamén poden respirar a través da súa pel. A pesar de que cando son adultos xa non son acuáticos, si que viven en zonas moi húmidas e preto da auga.
- Son ovíparos.

### Exemplos

Ra, sapo, salamántiga, píntega...

## Peixes

### Características

- Son animais acuáticos.
- Teñen o corpo cuberto de escamas.
- As súas extremidades están en forma de aletas, para nadar.
- Respiran por branquias.
- Son ovíparos.

### Exemplos

Pescada, rodaballo, sardiña, xurelo...

## Lectura facilitada

Os animais vertebrados forman 5 grupos:

1. Mamíferos
2. Réptiles
3. Anfibios
4. Aves
5. Peixes

Características dos animais de cada grupo.

Mamíferos:

- Teñen o corpo cuberto de pelo.
- Teñen catro patas.
- Respiran por pulmóns.
- Son vivíparos.

Exemplos: león e vaca.

Réptiles:

- Teñen o corpo cuberto de escamas.
- Case todos teñen 4 patas, agás as serpes, que non teñen patas.
- Respiran cos pulmóns.
- Son ovíparos.

Exemplos: camaleón e tartaruga.

Anfibios:

- Non teñen pelo, plumas nin escamas.
- As extremidades son patas.
- Cando son crías respiran por branquias.
- De adultos respiran cos pulmóns.
- Tamén poden respirar pola pel.
- Son ovíparos.

Exemplos: ra e sapo.

Aves:

- Teñen o corpo cuberto de plumas.
- Teñen peteiro.
- Teñen dúas extremidades con forma de ás.
- As outras dúas extremidades son as patas.
- Son ovíparos.

Exemplos: galiña e aguia.

Peixes:

- Son acuáticos.
- Teñen o corpo cuberto de escamas.
- As patas teñen forma de aletas.
- Respiran con branquias.
- Son ovíparos.

Exemplos: pescada e sardiña.

## Audio

audio/mpeg

# Animais invertebrados: características e clasificación

## Características dos animais invertebrados

Teñen, polo xeral, unha serie de características comúns:

- Non teñen ósos nin columna vertebral.
- Algúns protexen os seus corpos con cunchas ou cachos.
- Case todos son ovíparos.

### Clasificación

Aquí tes un esquema interactivo sobre a clasificación dos animais invertebrados. Preme nos títulos para ver a explicación e algúns exemplos.

## Esponxas

### Características

- Son animais acuáticos.
- Teñen forma de saco.
- O seu corpo está completamente cheo de poros.

### Exemplos

Esponxa de tubo, esponxa abano, esponxa barril, esponxa floreiro...

## Medusas e corais

### Características das medusas

- Viven en mares e océanos.
- Os seus corpos son xelatinosos e con tentáculos.

Exemplos:

Carabela portuguesa, medusa luminiscente, medusa lúa...

### Características dos corais

- Son animais mariños moi pequenos.
- Producen uns residuos calcarios que dan lugar a unhas fermosas formas.

Exemplos

Corais pétreos (poden formar arrecifes), corais brandos.

## Equinodermos

### Características

- Os seus corpos teñen unhas capas calcarias que forman unha especie de "cacho".
- Algúns teñen o corpo redondo recuberto por pugas, que utilizan como mecanismo de defensa (por exemplo, os ourizos de mar).

- Outra variedade dentro deste grupo son as estrelas de mar, cun corpo cheo de brazos e coa particularidade de que se rompe un deles, este volverá a reproducirse.

### Exemplos

Estrela espiñosa común, estrela vermella de mar, estrela de area...

## Vermes

### Características

- Teñen o corpo brando e alongado.
- Desprázanse arrastrando o corpo polo chan, xa que non teñen patas.
- Poden ser acuáticos ou terrestres.

Acuático:

### Exemplos

Verme de lume, verme escamudo e verme de tubo.

Terrestre:

Exemplos: verme de seda, miñoca, tenia...

## Moluscos

### Características

- O seu corpo é brando e sen patas.
- Poden ser acuáticos ou terrestres.
- Poden ter ou non cunchas.

Á súa vez, os moluscos subdivídense en tres grupos:

- Cefalópodos (exemplos: luras e polbos).

- Bivalvos: teñen dúas cunchas (exemplos: as ostras, os mexillóns e os berberechos).

- Gasterópodos ou univalvos: teñen unha cuncha (exemplo: buguina de mar, lapa e lebre de mar).

## Artrópodos

### Características

- Son os animais máis abundantes do noso planeta.
- Teñen un esqueleto externo que se chama cutícula.

O xeito máis usado para clasificar este tipo de animais é polo seu número de patas. Así, podemos distinguir:

- Insectos (con seis patas). Exemplo: a formiga.

- Arácnidos (con oito patas). Exemplo: a araña.

- Crustáceos (con dez patas). Exemplo: o cangrexo.

- Miriápodos (con máis de dez patas). Exemplo: o cempés.

## Lectura facilitada

Características dos animais invertebrados:

- Non teñen ósos nin columna vertebral.
- Algúns protexen os seus corpos con cunchas.
- Case todos poñen ovos.

Os animais invertebrados clasifícanse en 6 grupos:

1. Esponxas
2. Medusas e corais
3. Equinodermos
4. Vermes
5. Moluscos
6. Artrópodos

Esponxas

Características

- Son animais acuáticos.
- Teñen forma de saco.
- O seu corpo está completamente cheo de poros.

Exemplos: esponxa de tubo e esponxa abano.

Medusas e corais

Características das medusas

- Viven en mares e océanos.
- Os seus corpos son xelatinosos e con tentáculos.

Exemplos: carabela portuguesa e medusa luminiscente.

Características dos corais

- Son animais mariños moi pequenos.
- Producen uns residuos que son como pedras, que dan lugar a unhas fermosas formas.

Exemplos: corais pétreos e corais brandos.

Equinodermos

Características

- Os seus corpos teñen unhas capas que parecen cunchas.
- Algúns teñen pugas no corpo para defenderse.
- As estrelas de mar teñen brazos, se rompen un brazo pode medrar outra estrela de mar.

Exemplos: estrela espiñosa común e estrela vermella de mar.

Vermes

Características

- Teñen o corpo brando e alongado.
- Desprázanse arrastrando o corpo polo chan porque non teñen patas.
- Poden ser acuáticos ou terrestres.

Exemplos: verme de lume e miñoca.

Moluscos

Características

- O seu corpo é brando e sen patas.
- Poden ser acuáticos ou terrestres.
- Algúns teñen cunchas.

Os moluscos subdivídense en tres grupos:

- Cefalópodos. Por exemplo o polbo.
- Bivalvos. Teñen dúas cunchas, como, por exemplo, o mexillón.
- Gasterópodos ou univalvos. Teñen unha cuncha, como, por exemplo, a buguina de mar.

Artrópodos

Características

- Son os animais máis abundantes do noso planeta.
- Teñen un esqueleto externo que se chama cutícula.

O xeito máis usado para clasificar este tipo de animais é polo seu número de patas. Así, podemos distinguir:

- Insectos (con seis patas). Exemplo: a formiga.
- Arácnidos (con oito patas). Exemplo: a araña.
- Crustáceos (con dez patas). Exemplo: o cangrexo.
- Miriápodos (con máis de dez patas). Exemplo: o cempés.

## Audio

audio/mpeg

# Resumo

## Resumo da clasificación dos animais segundo a súa anatomía

### Reino dos animais
Vertebrados | Invertebrados
Características: Teñen un esqueleto interno formado por ósos, e a súa parte máis importante é a columna vertebral. O seu corpo divídese en cabeza, tronco e cola ou rabo. Do tronco saen as extremidades (poden ser patas, ás ou aletas). Con elas, pódense desprazar. | Características: Non teñen ósos nin columna vertebral. Adoitan ser ovíparos. Algúns protexen os seus corpos con cunchas ou coirazas. Case todos son ovíparos.
Grupos: Peces Anfibios Réptiles Aves Mamíferos | Grupos: Artrópodos Insectos Arácnidos Crustáceos Moluscos Gasterópodos Bivalvos Cefalópodos Equinodermos Vermes Medusas e corais Esponxas

# Queres comprobar como está a túa memoria?

## Arquivos editables dos xogos

Se queres, aquí podes descargar os ficheiros dos xogos para modificalos con LibreOffice Draw.

Xogo A

Xogo B

Xogo C

Tanto para lembrarvos de datos como os diferentes tipos de animais (vertebrados ou invertebrados), como para ver a vosa memoria fotográfica ao levantar as tarxetas, podedes descargar e imprimir este xoguiño de memoria.

Teredes que descargar e imprimir 2 copias (para ir levantando de dúas en dúas e formando parellas).

Hai tres modelos en formato PDF:

Xogo A (nova xanela)

Xogo B (nova xanela)

Xogo C (nova xanela)

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)