# Xogo B

# Xogo B: O xogo dos seres vivos

Esta tarefa consiste na creación dun xogo con varios seres vivos no escenario, para escoller segundo as instrucións do xogo. A persoa que xogue debe premer nos seres vivos que cumpran unha condición, por exemplo: plantas, animais, fungos, moluscos e outras categorías. Se a selección é correcta, escóitase unha música de "correcto" e o ser vivo desaparece do escenario. Se a selección é incorrecta, reprodúcese un son para indicar que foi mal. Cando remata o xogo aparece unha mensaxe final.

Pasos:

1. Escolle un tema sobre os reinos dos seres vivos. Pode ser, por exemplo, fungos, moluscos, insectos ou calquera outro.
2. Pensa na idade das persoas que utilizarán o xogo e elixe un nivel de dificultade adecuado.
3. Revisa a lista de cousas que debe ter ou facer o xogo.
4. Crea un guión do xogo ou un diagrama de fluxo.
5. Visita o sitio web de Scratch (nova xanela).
6. Pon os seres vivos no escenario e comeza a programar con Scratch.
7. Comproba o xogo.
8. Revisa de novo a lista por se falta algo.
9. Comparte a túa creación e convida ao resto da clase a xogar.

Para entender mellor a forma de crear o xogo, mira este vídeo.

## Revisa o xogo con esta lista de control

### Lista de control. Comprobación do xogo:

- Hai polo menos 7 seres vivos no escenario e unha imaxe de fondo.
- Os personaxes están ben repartidos polo escenario.
- Hai polo menos 4 seres vivos da mesma categoría.
- Cada ser vivo do escenario ten un bloque de evento "premer".
- O programa comproba se o ser vivo seleccionado é da categoría do xogo.
- Se a selección é correcta, reprodúcese o son e o personaxe desaparece.
- Se o ser vivo seleccionado non é correcto, reprodúcese un son de incorrecto.
- O xogo ten título e instrucións.
- O xogo ten un contador de acertos e amosa unha mensaxe cando remata.
- O xogo está compartido en Internet.

## Audio

audio/mpeg

## Non sabes que bloques necesitas no xogo?

# Mellorar o xogo

Atréveste a engadir cousas máis avanzadas ao xogo? Por exemplo:

- Con máis seres vivos no escenario.
- Con movemento, fai que os personaxes se movan sen parar polo escenario.
- O que imaxines!

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)